Diari Oficial de la Generalitat Valenciana


Sumari del DOGV 7256, del 16-04-2014 (2014/3299)

Subhasta de participacions socials derivada del procediment d'execució hipotecària número 1543/2011.
----------------------------------------------------------------------------------------------------

### Dades del document

Número de DOGV
:   7256

Data del DOGV
:   16-04-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/3299


Organisme emissor
:   Notaria de Francisco Badia Escriche

Tipus de document
:   Subhasta

Subhasta de participacions socials derivada del procediment d'execució hipotecària número 1543/2011. [2014/3299]  
Francisco Badía Escriche, notari de l'Il·lustre Col·legi de València, amb residència en la capital, faig saber:  
Que davant del Jutjat de Primera Instància número 7 de València, se seguix a instàncies de Francisco José Benítez Gómez el procediment d'execució hipotecària número 1543/2011, contra Martín Escribano Martínez, i en compliment amb allò que s'ha ordenat en este jutjat mitjançant la diligència d'ordenació de data 29 de gener de 2014, el notari que subscriu acorda traure a subhasta pública les participacions socials que després es diran d'acord amb l'article 635.2 de la Llei d'Enjudiciament Civil.  
  
Primera. Lloc i data de la subhasta  
La subhasta tindrà lloc en la notaria de Francisco Badía Escriche el dia 30 d'abril de 2014, a les 11.00 hores, sítia a València (CP 46890), plaça de les Monges Santa Caterina, número 8, 3r, en subhasta única, és a dir, sense possibilitat de segona o tercera subhasta, llevat que s'interrompa la tramitació d'esta per mandat judicial o el jutjat revoque el requeriment.  
  
Segona. Béns objecte de la subhasta  
D'acord amb les actuacions del jutjat són les següents participacions:  
1. Les 1.494.236 participacions socials de l'entitat Gestión Morandela, SL, numerades correlativament de la número 3.011 a la 1.497.246, ambdós inclusivament.  
  
Tercera. Tipus de subhasta  
La subhasta es realitzarà al millor postor i el tipus es fixa en quatre-cents trenta mil euros (430.000,00 ?).  
  
Quarta. Postures  
Els licitadors, per a prendre part en la subhasta, hauran de consignar en el compte de depòsits i consignacions del Jutjat de Primera Instància número 7 de València, obert en l'entitat Banesto (Grupo Santander), número ES3315941704506824468405 o prestar aval bancari, equivalent al 5 per cent del tipus de licitació; açò és, la quantitat de vint-i-un mil cinc-cents euros (21.500,00 ?).  
L'executant només podrà prendre part en la subhasta quan existisquen licitadors, i podrà millorar les postures que es facen, sense necessitat de consignar cap quantitat.  
Les postures hauran de realitzar-se per escrit i en sobre tancat, en les quals s'identificarà el licitador i s'assenyalarà la quantitat fixa oferida. Els sobres hauran d'entregar-se al notari, Francisco Badía Escriche, fins a les 14.00 hores del dia 29 d'abril de 2014, juntament amb el justificant bancari d'haver realitzat la consignació abans esmentada o la constitució de l'aval bancari oportú. El dia assenyalat per a la subhasta es podran admetre licitacions verbals, amb l'acreditació prèvia que s'ha realitzat el depòsit corresponent. Només l'executant podrà fer postura, i reservar-se la facultat de cedir la rematada a un tercer. La cessió es verificarà per mitjà de compareixença, amb l'assistència del cessionari, qui haurà d'acceptar-la, i tot això prèviament o simultàniament al pagament del preu de rematada, que haurà de fer-se constar documentalment.  
  
Quinta. Una vegada celebrada la subhasta, en el moment anterior a l'adjudicació, quedarà en suspens l'aprovació de la rematada i l'adjudicació de les participacions socials embargades. El notari remetrà a les societats una testimoniança literal de l'acta de subhasta o de l'acord d'adjudicació i, si és el cas, de l'adjudicació sol·licitada pel creditor als efectes de l'exercici de possibles drets d'adquisició preferent. La rematada o l'adjudicació al creditor seran fermes quan haja transcorregut un mes comptador des de la recepció per les societats de la testimoniança a què es referix l'apartat anterior, sense que s'hagen acreditat ni exercitat drets d'adquisició preferent. Cosa que s'informa al públic en general als efectes oportuns.  
  
València, 10 d'abril de 2014.- El notari: Francisco Badía Escriche.